ગાંધીનગર : ફી નિયમનના કાયદાના અમલ માટે સુપ્રીમ કોર્ટના ચુકાદાના પાલન માટે રાજ્ય સરકારે ફીની મર્યાદા રજૂ કરવા માટે શિક્ષણમંત્રી ભૂપેન્દ્ર સિંહ ચૂડાસમાની અધ્યક્ષતામાં બેઠક મળી હતી તેમાં એક નવી કમિટિ ની રચના કરવામાં આવી છે. આ કમિટીમાં માધ્યમિક અને ઉચ્ચતર માધ્યમિક શિક્ષણ બોર્ડના અધ્યક્ષ એ.જે. શાહ, માધ્યમિક સ્કુલના ડાયરેક્ટર જે.ડી.દેસાઈ, પ્રાથમિક શિક્ષણ નિયામક બોર્ડના ચેરમેન એમ.આઈ.જોશીનો પણ સમાવેશ કરવામાં આવ્યો છે. આ કમિટી સમક્ષ વાલીઓ અને શાળા સંચાલકો 15 ફેબ્રુઆરી સુધી ઈ-મેઈલ તેમજ લેખીત રજૂઆત કરી શકશે. વાલીઓ અને શાળા સંચાલકો ગાંધીનગર ખાતે આવેલી માધ્યમિક અને ઉચ્ચતર માધ્યમિક શિક્ષણ બોર્ડની કચેરીએ જઈને મૌખિક રજૂઆત પણ કરી શકશે.